เร่งประชาวิวัฒน์เงินกู้ไม่พอให้เพิ่ม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — กรณ์ รายงานนายกฯ ลุยโครงการประชาวิวัฒน์ เงิน 5,000 ล้านไม่พอจัดสรรเพิ่มเลิกชดเชยก๊าซแอลพีจีใน 23 ก.พ.แน่
นายกรณ์ จาติกวณิช รมว.คลัง กล่าวภายหลังรายงานความคืบหน้าของ 9 มาตรการโครงการประชาวิวัฒน์ต่อนายอภิสิทธิ์ เวชชาชีวะ นายกรัฐมนตรี ว่า โครงการดังกล่าวคืบหน้าไปมาก มาตรการขยายระบบประกันสังคมให้ครอบคลุมคนไทยทั่วประเทศ ขณะนี้มีการแก้ไขพระราชกฤษฎีกา โดยรัฐมนตรีว่าการกระทรวงแรงงานจะเร่งผลักดันให้มีการขึ้นทะเบียนแรงงานนอกระบบเข้าสู่ระบบประกันสังคมตามมาตรา 40 ภายในวันที่ 1 พ.ค.นี้
ขณะนี้มาตรการเข้าถึงสินเชื่อในกลุ่มอาชีพอิสระ มีกลุ่มคนขับรถแท็กซี่ 700800 คน ได้ขอสินเชื่อแล้ว แม้ในเบื้องต้นรัฐบาลจะจัดสรรเงินไว้ 5,000 ล้านบาท หากไม่เพียงพอก็พร้อมจะมีการจัดสรรเพิ่มเติมให้ 
ขณะที่มาตรการจัดระเบียบรถจักรยานยนต์รับจ้าง มีผู้มาขึ้นทะเบียน 2.4 หมื่นราย จากทั้งหมด 1.2 แสนราย โดยจะเร่งให้แล้วเสร็จในปลายเดือน มี.ค.นี้ 
สำหรับมาตรการขึ้นทะเบียนจุดผ่อนปรนใหม่ให้กับพ่อค้าแม่ค้าหาบเร่แผงลอย คาดว่าภายใน 2 สัปดาห์จะประกาศจุดผ่อนได้ใน 250 จุด เช่น สะพานพุทธ ประตูน้ำ 
ด้านมาตรการพลังงานนั้น ในวันที่ 23 ก.พ.นี้คณะกรรมการนโยบายพลังงานแห่งชาติจะพิจารณารายละเอียดการยกเลิกการชดเชยราคาก๊าซแอลพีจีในภาคอุตสาหกรรม ซึ่งคาดว่าจะได้ข้อสรุปถึงวันที่จะยกเลิกชดเชย ส่วนมาตรการช่วยเหลือค่าครองชีพให้ใช้ไฟฟ้าฟรี ภายในเดือน พ.ค.นี้จะได้ข้อสรุปถึงการอนุมัติให้ 10 ล้านครัวเรือน ที่มีมิเตอร์ไฟฟ้าขนาด 5 แอมป์ และใช้ไฟฟ้าไม่เกิน 90 หน่วยต่อเดือน ได้ฟรี 
ขณะที่มาตรการลดปัญหาอาชญากรรมนั้น จะมีการติดตั้งโทรทัศน์วงจรปิดเพิ่มเติมกว่า 400 จุด